Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, apustuen gorakadari aurre egiteko hartu beharreko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko urriaren 24an

Lehendakaria: Unai Hualde Iglesias

GALDERAREN TESTUA

Nafarroako Podemos Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatutakoaren babesean, honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilariak urriaren 27ko Osoko Bilkuran ahoz erantzun dezan.

Azken datuek agerian utzi dutenez, Estatu mailan, apustuak ehuneko 8 areagotu dira 2021ekin alderatuta. Datu horiek kontuan hartuta, Nafarroako Gobernuak aurreikusi al du beste prebentzio neurririk, 21/2022 Foru Legean, uztailaren 1ekoan –zeinaren bidez aldatzen baita 16/2006 Foru Legea, abenduaren 14koa, Jokoari buruzkoa– xedatutakoaz gain?

Iruñean, 2022ko urriaren 20an

Foru parlamentaria: Ainhoa Aznárez Igarza